Ek het die song “Imagine” oorspronklik geskryf om die visie van ‘n jeuggroep vas te vang in woorde. Soos wat ek daaroor begin bid het, het die Here vir my ‘n visie gegee vir ons land. Ek het donderwolke gesien wat begin saampak oor ‘n kurkdroë woestynland. Die grond was so droog dat dit diep gekraak was soos kleigrond word as dit droog word. Dit was vir my of die Here vir my in daardie oomblik gevra het: ”Sien jy die wolke? Sien jy die weerlig? Sien jy al die wolkbreuk wat ek voorberei vir dié woestynland?”